**Návrh**

**Ú S T A V N Ý zákon**

z ...................2014,

ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.

Národná rada Slovenskej republiky sa uzniesla na tomto ústavnom zákone:

Čl. I

Ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. sa mení a dopĺňa takto:

1. V čl. 2 odsek 1 znie:

„(1) Tento ústavný zákon sa vzťahuje na funkcie

1. prezidenta Slovenskej republiky,
2. poslancov Národnej rady Slovenskej republiky,
3. členov vlády Slovenskej republiky,
4. vedúcich ústredných orgánov štátnej správy, ktorí nie sú členmi vlády Slovenskej republiky,
5. sudcov Ústavného súdu Slovenskej republiky,
6. predsedu a podpredsedu Najvyššieho súdu Slovenskej republiky,
7. členov Súdnej rady Slovenskej republiky,
8. generálneho prokurátora Slovenskej republiky a špeciálneho prokurátora,
9. verejného ochrancu práv,
10. predsedu a podpredsedov Najvyššieho kontrolného úradu Slovenskej republiky,
11. štátnych tajomníkov,
12. náčelníka Generálneho štábu ozbrojených síl Slovenskej republiky,
13. riaditeľa Slovenskej informačnej služby,
14. členov Bankovej rady Národnej banky Slovenska,
15. starostov obcí,
16. poslancov mestských zastupiteľstiev a poslancov zastupiteľstiev mestských častí v Bratislave a v Košiciach,
17. predsedov vyšších územných celkov,
18. poslancov zastupiteľstiev vyšších územných celkov,
19. rektorov verejných vysokých škôl,
20. predsedu a podpredsedu Úradu na ochranu osobných údajov,
21. generálneho riaditeľa a členov Rady Rozhlasu a televízie Slovenska,
22. generálneho riaditeľa a členov dozornej rady Sociálnej poisťovne,
23. štatutárneho orgánu alebo členov štatutárneho orgánu a členov dozornej rady Všeobecnej zdravotnej poisťovne,
24. generálneho riaditeľa a členov správnej rady Tlačovej agentúry Slovenskej republiky,
25. členov Rady pre vysielanie a retransmisiu a riaditeľa jej kancelárie,
26. predsedu a členov Regulačnej rady Úradu pre reguláciu sieťových odvetví,

aa) predsedu a podpredsedu Úradu pre reguláciu elektronických komunikácií a poštových služieb,

ab) štatutárnych orgánov alebo členov štatutárnych orgánov a členov dozorných rád právnických osôb, v ktorých má majoritnú majetkovú účasť štát alebo Fond národného majetku Slovenskej republiky, osôb zastupujúcich štát v orgánoch právnických osôb s majetkovou účasťou štátu a osôb zastupujúcich Fond národného majetku Slovenskej republiky v orgánoch právnických osôb s majetkovou účasťou Fondu národného majetku Slovenskej republiky,

ac) riaditeľov štátnych podnikov a členov dozorných rád štátnych podnikov, ktorých do funkcie ustanovuje štát,

ad) generálneho riaditeľa a námestníka generálneho riaditeľa Slovenského pozemkového fondu a členov Rady Slovenského pozemkového fondu,

ae) prezidenta Finančného riaditeľstva Slovenskej republiky,

af) predsedu správnej rady Ústavu pamäti národa,

ag) generálneho riaditeľa Železníc Slovenskej republiky,

ah) členov štatutárneho orgánu Exportno-importnej banky Slovenskej republiky,

ai) predsedu a členov dozornej rady Úradu pre dohľad nad zdravotnou starostlivosťou,

aj) členov výkonného výboru a členov dozornej rady Fondu národného majetku Slovenskej republiky,

ak) predsedu a členov Rady pre rozpočtovú zodpovednosť,

al) prezidenta Policajného zboru Slovenskej republiky,

am) riaditeľa Vojenského obranného spravodajstva,

an) vedúceho Kancelárie prezidenta Slovenskej republiky, vedúceho Kancelárie Národnej rady Slovenskej republiky, vedúceho Kancelárie verejného ochrancu práv, vedúceho Kancelárie Súdnej rady Slovenskej republiky, vedúceho Kancelárie Ústavného súdu Slovenskej republiky,

ao) ktoré nie sú uvedené v písmenách a) až an), do ktorých sú verejní funkcionári navrhovaní, volení alebo z ktorých sú odvolávaní Národnou radou Slovenskej republiky, okrem členov disciplinárnych senátov súdov Slovenskej republiky a členov výberovej komisie na obsadenie voľného miesta sudcu.“.

1. V čl. 5 odseky 2 až 6 znejú:

„(2) Verejný funkcionár nesmie podnikať; to sa nevzťahuje na výkon povolania, ktoré môže vykonávať len fyzická osoba za zákonom ustanovených podmienok.

(3) Verejný funkcionár nesmie byť štatutárnym orgánom alebo členom štatutárneho orgánu právnickej osoby, ktorá bola zriadená na výkon podnikateľskej činnosti, okrem valného zhromaždenia a členskej schôdze.

(4) Zákaz podľa odseku 3 sa nevzťahuje na

a) členstvo verejného funkcionára v orgáne právnickej osoby, ktoré vyplýva zo zákona alebo z výkonu funkcie verejného funkcionára,

b) zastupovanie štátu v orgánoch právnických osôb s majetkovou účasťou štátu, na zastupovanie Fondu národného majetku Slovenskej republiky v orgánoch právnických osôb s majetkovou účasťou Fondu národného majetku Slovenskej republiky a na zastupovanie obce alebo vyššieho územného celku v orgánoch právnických osôb s majetkovou účasťou obce alebo s majetkovou účasťou vyššieho územného celku.

(5) Verejný funkcionár, ktorý vykonáva činnosti podľa odseku 4, nesmie za ich výkon poberať odmenu a iné finančné plnenie, okrem náhrady preukázaných výdavkov s výkonom tejto funkcie.

(6) Ustanovenia odsekov 2 a 3 sa nevzťahujú na verejných funkcionárov podľa čl. 2 ods. 1 písm. p) a r). Zákaz podľa odseku 2 sa nevzťahuje na verejného funkcionára podľa čl. 2 ods. 1 písm. o).“.

1. V čl. 5 ods. 7 sa slová „odsekov 1 a 2“ nahrádzajú slovami „odsekov 1 až 3“.
2. V čl. 6 odsek 1 znie:

„(1) Verejný funkcionár, ktorý sa zúčastňuje na rokovaní orgánu o veci, na ktorej má osobný záujem, je povinný oznámiť svoj osobný záujem o vec predtým, ako na rokovaní vystúpi alebo pred hlasovaním o tejto veci.“.

1. V čl. 7 ods. 1 úvodná veta znie:

„Verejný funkcionár je povinný do 30 dní odo dňa, od ktorého sa ujal verejnej funkcie, a počas jej výkonu do 30. apríla každého kalendárneho roka podať písomné oznámenie podľa stavu k 31. decembru predchádzajúceho kalendárneho roka, v ktorom uvedie“.

1. V čl. 7 ods. 1 písm. c) sa za slovo „požitky“ pripájajú slová „a dátum, od ktorého sa ujal výkonu verejnej funkcie“.
2. V čl. 7 ods. 1 písmená d) a e) znejú:

„d) svoje príjmy, vrátane paušálnych náhrad dosiahnuté v uplynulom kalendárnom roku za výkon funkcie verejného funkcionára a za výkon iných funkcií, zamestnaní a činností, ktoré verejný funkcionár v uvedenom období vykonával, ako aj ďalšie príjmy, ktoré sa uvádzajú v daňovom priznaní a ostatné finančné príjmy, ktoré podliehajú dani z príjmov, ak sú vyššie ako 100 eur ročne,

e) svoje majetkové pomery a majetkové pomery manžela (manželky) a neplnoletých detí, ktorí s ním žijú v domácnosti, vrátane osobných údajov v rozsahu titul, meno, priezvisko, rodinný stav a adresa trvalého pobytu a údajov o podieloch vo vzťahu k majetkovým pomerom,“.

1. V čl. 7 sa odsek 1 dopĺňa písmenom f), ktoré znie:

„f) popis daru, inej výhody alebo sumy finančného daru spolu s menom, priezviskom a adresou trvalého bydliska alebo obchodným menom a adresou sídla darcu alebo osoby, ktorá výhodu poskytla, a ktorý prijal verejný funkcionár v roku, za ktorý sa oznámenie podáva, ak hodnota darov alebo iných výhod od jedného darcu alebo hodnota jedného daru presiahne 4 000 eur.“.

1. V čl. 7 odsek 2 znie:

„(2) K písomnému oznámeniu podľa odseku 1 verejný funkcionár priloží kópiu

1. podaného daňového priznania k dani z príjmov fyzických osôb za predchádzajúci kalendárny rok, alebo
2. iný doklad vydávaný na daňové účely obsahujúci sumu príjmov, ktoré verejný funkcionár získal za predchádzajúci kalendárny rok.“.
3. V čl. 7 odsek 4 znie:

„(4) Majetkovými pomermi podľa odseku 1 písm. e) sa rozumie

„a) vlastníctvo nehnuteľnej veci vrátane vlastníctva bytu a nebytového priestoru,

b) vlastníctvo hnuteľnej veci, ak jej zvyčajná hodnota je nad 10 000 eur,

c) vlastníctvo majetkového práva alebo inej majetkovej hodnoty, ak ich zvyčajná hodnota je nad 10 000 eur, alebo

d) existencia záväzku, ak jeho predmetom je peňažné plnenie vo zvyčajnej hodnote nad 10 000 eur,

„e) užívanie nehnuteľnej veci a hnuteľnej veci vo vlastníctve inej fyzickej osoby alebo inej právnickej osoby, ak hodnota užívania nehnuteľnej veci alebo hnuteľnej veci presahuje 4 000 eur za kalendárny rok.“.

1. V čl. 7 sa za odsek 4 vkladajú nové odseky 5 a 6 ktoré znejú:

„(5) V písomnom oznámení o majetkových pomeroch podľa odseku 4 verejný funkcionár uvedie skutočnosti uvedené v prílohe č. 1.

(6) Oznámenie podľa odseku 1 sa podáva na tlačive, ktorého vzor je uvedený v prílohe č. 1. Osobné údaje verejného funkcionára sa poskytujú alebo zverejňujú v rozsahu titul, meno, priezvisko a verejná funkcia, ktorú zastáva. Národná rada Slovenskej republiky zverejňuje tlačivo na svojom webovom sídle.“.

Doterajšie odseky 5 až 10 sa označujú ako odseky 7 až 12.

1. V čl. 7 ods. 8 a 9 sa slová „odseku 5“ nahrádzajú slovami „odseku 7“ a v ods. 10 a 11 sa slová „ odseku 7“ nahrádzajú slovami „odseku 9“.
2. V čl. 7 ods. 9 druhá veta znie: „Oznámenia podané podľa odseku 7 zverejňuje komisia obecného a mestského zastupiteľstva a zastupiteľstva mestských častí v Bratislave a Košiciach na webovom sídle obce, mesta alebo mestskej časti ak ho má zriadené, komisia zastupiteľstva vyššieho územného celku na webovom sídle vyššieho územného celku, akademický senát na webovom sídle verejnej vysokej školy a výbor na webovom sídle Národnej rady Slovenskej republiky.”.
3. Čl. 7 ods. 11 sa za slovom „vlastní“ vypúšťa čiarka a slová „alebo identifikáciu ďalších strán v právnych vzťahoch podľa odseku 4 písm. c) a d)“.
4. Čl. 7 sa dopĺňa odsekom 13, ktorý znie:

„(13) Povinnosť podať písomné oznámenie podľa odseku 1 je splnená aj vtedy, ak bolo oznámenie podané elektronickými prostriedkami podpísané zaručeným elektronickým podpisom podľa osobitného zákona.“.

1. V čl. 8 ods. 1 úvodnej vete sa slová „v čl. 2 ods. 1 písm. a), c), d), f), h), j) až m), o), q), t) až zk)“ sa nahrádzajú slovami „.v čl. 2 ods. 1 písm. a), c), d), f), h), j) až m), o), q), t) až ao) “.
2. V čl. 8 ods. 4 sa slová „čl. 7 ods. 5“ nahrádzajú slovami „čl. 7 ods. 7“ a slová „čl. 7 ods. 7“ sa nahrádzajú slovami „ čl. 7 ods. 9“.
3. Čl. 8 sa dopĺňa odsekom 7, ktorý znie:

„(7) Oznámenie podľa odseku 5 sa podáva na tlačive, ktorého vzor je uvedený v prílohe č. 2. Osobné údaje verejného funkcionára sa poskytujú alebo zverejňujú v rozsahu titul, meno, priezvisko a verejná funkcia, ktorú vykonával.“.

1. V čl. 9 ods. 1 písm. a) sa slová „v čl. 2 ods. 1 písm. a) až n) a t) až zk)“ nahrádzajú slovami „v čl. 2 ods. 1 písm. a) až n) a t) až ao)“.
2. V čl. 9 odsek 4 znie:

„(4) Orgán podľa odseku 1 umožní verejnému funkcionárovi, proti ktorému sa vedie konanie, aby sa ku konaniu vyjadril; ak je to potrebné, vykoná dokazovanie.“.

1. V čl. 9 ods. 5 sa slová „do 60 dní“ nahrádzajú slovami „do 180 dní“.
2. V čl. 9 ods. 8 písm. a) sa za slovo „funkcionárovi“ vkladajú slová „počas jedného funkčného obdobia“.
3. V čl. 9 ods. 10 písmeno a) znie:

„a) v sume zodpovedajúcej mesačnému platu verejného funkcionára, ak ide o porušenie povinnosti oznámiť svoj osobný záujem podľa čl. 6 a porušenie povinnosti podať oznámenie podľa čl. 7 v lehote ustanovenej v čl. 7,“.

1. V čl. 9 ods. 10 písm. b) sa na konci vypúšťajú slová „týkajúce sa jeho majetkových pomerov“.
2. V čl. 9 sa za odsek 10 vkladá nový odsek 11, ktorý znie:

„(11) Pokutu podľa odseku 10 písm. a) až c) možno uložiť aj opakovane, a to za každých 180 dní od právoplatnosti rozhodnutia, ak verejný funkcionár do 180 dní od právoplatnosti tohto rozhodnutia neurobil žiadne úkony smerujúce k náprave protiprávneho stavuokrem prípadov, kedy verejný funkcionár nemôže odstrániť protiprávny stav z vážnych dôvodov, ktoré posúdi konajúci orgán.“.

Doterajšie odseky 11 až 16 sa označujú ako odseky 12 až 17.

1. V čl. 9 ods. 12 písm. a) sa slová „t) až zk)“ nahrádzajú slovami „t) až ao)“
2. V čl. 9 ods. 12 písm. e) sa slová „ods. 14“ nahrádzajú slovami „ods. 15“.
3. V čl. 9 odsek 13 znie:

„(13) Ak sa v konaní nepreukázalo, že verejný funkcionár nesplnil alebo porušil povinnosť alebo obmedzenia ustanovené týmto ústavným zákonom alebo zákonom, alebo v oznámení podľa čl. 7 alebo čl. 8 uviedol neúplné alebo nepravdivé údaje, orgán podľa odseku 1 rozhodne o zastavení konania. Na prijatie platného rozhodnutia o zastavení konania je potrebná najmenej trojpätinová väčšina prítomných členov orgánu, ktorý konanie uskutočňuje. Rozhodnutie o zastavení konania obsahuje výrok, odôvodnenie a poučenie o opravnom prostriedku. Konanie sa zastaví aj vtedy, ak sa verejný funkcionár pred hlasovaním o rozhodnutí podľa odseku 6 vzdá svojej funkcie.“.

1. V čl. 9 ods. 16 sa slová „ odseku 14“ nahrádzajú slovami „odseku 15“.
2. Čl. 9 sa dopĺňa odsekom 18, ktorý znie:

„(18) Ak orgán podľa odseku 1 nerozhodne v lehote podľa odseku 5, konanie sa zastaví. Na rozhodnutie o zastavení konania odsek 13 platí rovnako.“.

1. V čl. 10 sa za odsek 3 vkladá nový odsek 4, ktorý znie:

„(4) Proti rozhodnutiu o zastavení konania podľa čl. 9 ods. 13 a 18 môže dotknutý verejný funkcionár alebo 1/3 členov orgánu, ktorý vo veci rozhodol podať odvolanie do 30 dní odo dňa doručenia rozhodnutia verejnému funkcionárovi, okrem konania, ktoré bolo zastavené za porušenie povinnosti podať oznámenie v lehote stanovenej v čl. 7. Príslušný orgán, ktorý vo veci rozhodoval môže o odvolaní sám rozhodnúť, ak odvolaniu v plnom rozsahu vyhovie. Ak tento orgán odvolaniu nevyhovie, postúpi ho v lehote 30 dní na rozhodnutie Ústavnému súdu Slovenskej republiky. Ústavný súd Slovenskej republiky rozhodne o odvolaní do 60 dní odo dňa jeho doručenia. Ústavný súd Slovenskej republiky preskúma napadnuté rozhodnutie v celom rozsahu, ak sú pre to dôvody, rozhodnutie zmení alebo zruší, inak odvolanie zamietne a rozhodnutie potvrdí. Ústavný súd rozhodnutie zruší a vec vráti správnemu orgánu, ktorý ho vydal, na nové prerokovanie a rozhodnutie, pokiaľ je to vhodnejšie najmä z dôvodov rýchlosti alebo hospodárnosti. Rozhodnutie Ústavného súdu Slovenskej republiky je konečné.“.

Doterajší odsek 4 sa označuje ako odsek 5.

1. V čl. 10 ods. 5 sa slová „čl. 9 ods. 14“ nahrádzajú slovami „ čl. 9 ods. 15“.
2. Čl. 12 sa dopĺňa odsekom 5, ktorý znie:

„(5) Majetkový prírastok verejného funkcionára na účely konania podľa čl. 9 ods. 8 písm. b) je rozdiel medzi jednotlivými údajmi v písomnom oznámení podľa čl. 7 ods. 1, a to najmä rozdiel medzi jednotlivými údajmi podľa čl. 7 ods. 1 písm. d)  v roku, v ktorom sa posudzuje pôvod majetkového prírastku, s údajmi za predchádzajúci kalendárny rok pri zohľadnení údajov o nadobudnutí nehnuteľnej veci a hnuteľnej veci v posudzovanom období.“.

1. Za čl. 12a sa vkladá čl. 12b, ktorý vrátane nadpisu znie:

„Čl. 12b

Prechodné ustanovenia k úpravám účinným od 1. januára 2015

(1) Ak verejný funkcionár vykonáva k 1. januáru 2015 funkciu, zamestnanie alebo činnosť, ktorá je podľa ústavného zákona účinného pred 1. januárom 2015 nezlučiteľná s jeho funkciou verejného funkcionára, je povinný do 30 dní odo dňa nadobudnutia účinnosti ústavného zákona účinného od 1. januára 2015 jej vykonávanie skončiť alebo vykonať zákonom ustanovený právny úkon smerujúci k jej skončeniu.

(2) Konanie vo veciach rozporu osobného záujmu s verejným záujmom začaté pred 1. januárom 2015 sa dokončia podľa ústavného zákona účinného pred 1. januárom 2015.

(3) Oznámenia podľa čl. 7 ods. 1 a čl. 8 ods. 5 za rok 2014 sa podávajú podľa ústavného zákona účinného od 1. januára 2015.

(4) Oznámenie podľa čl. 7 ods. 1 a čl. 8 ods. 5 možno podať orgánu podľa čl. 7 ods. 7 písomne a aj elektronickými prostriedkami. Podrobnosti pri podávaní oznámení podľa čl. 7 ods. 1 a čl. 8 ods. 5 elektronickými prostriedkami upraví orgán podľa čl. 7 ods. 7 a oznámi ich na svojom webovom sídle.“.

1. Príloha č. 1 znie:

Príloha č. 1 k ústavnému zákonu č. 357/2004 Z. z. v znení zákona č...../2014 Z. z.

**Vzor oznámenia funkcií, zamestnaní, činností a majetkových pomerov verejných funkcionárov**



**Vysvetlivky k vzoru tlačiva prílohy č. 1 „Oznámenie funkcií, zamestnaní, činností a majetkových pomerov verejných funkcionárov“ sú jeho neoddeliteľnou súčasťou**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V rubrike pod nadpisom sa vypisuje predchádzajúci kalendárny rok. Interné poradové číslo funkcionára (pre potreby internej evidencie orgánu podľa čl. 7 ods. 5 ústavného zákona) vyplní príslušný orgán. Skutočnosť o aký druh oznámenia ide (pri ujatí sa verejnej funkcie alebo k 30. aprílu), vyznačí verejný funkcionár krížikom v príslušnej rubrike.
2. **V časti A a B** sa vypíšu základné údaje o funkcionárovi. Ak vykonáva verejný funkcionár viac verejných funkcií, ktoré spadajú podľa ústavného zákona pod príslušný orgán, zaškrtnú sa krížikom v príslušnej kolónke.

V tejto časti je potrebné vyplniť i údaje týkajúce sa rodinného stavu verejného funkcionára za predchádzajúci kalendárny rok tak, aby bolo možné posúdiť úplnosť oznámenia podľa čl. 7 ods. 1 písm. e) ústavného zákona.

1. **Časť C**

* 1. V časti C 1. bode sa uvedie funkcia, ktorú verejný funkcionár vykonával pred nástupom do funkcie verejného funkcionára, a ktorá je nezlučiteľná s výkonom tejto funkcie a súčasne uvedie údaje o jej skončení
  2. Časť C 2. bod sa vyplní zaškrtnutím políčka áno – nie podľa obsahu časti C 1. bodu oznámenia. Ak ide o oznámenie podávané pri ujatí sa funkcie a ešte neuplynula lehota 30 dní podľa čl. 5 ods. 7 ústavného zákona, verejný funkcionár uvedie túto skutočnosť krížikom v príslušnej kolónke. Rovnako ak ide o oznámenie bývalého verejného funkcionára, ktorému povinnosť podať oznámenie trvá podľa čl. 3 ods. 1 ústavného zákona ešte rok odo dňa skončenia výkonu verejnej funkcie, uvedie túto skutočnosť krížikom v príslušnej kolónke.
  3. Časť C 3. bod vyplní verejný funkcionár vtedy, keď je v čase výkonu verejnej funkcie v pracovnom pomere, obdobnom pracovnom vzťahu alebo štátnozamestnaneckom vzťahu. Súčasne uvedie, či je na výkon verejnej funkcie dlhodobo uvoľnený označením políčka áno – nie
  4. Časť C 4. bod verejný funkcionár vyplní, ak vykonáva popri verejnej funkcii aj podnikateľskú činnosť, ktorú ako verejný funkcionár môže v súlade s čl. 5 ods. 2 ústavného zákona vykonávať (ide len o funkciu, ktorú môže vykonávať výlučne fyzická osoba za zákonom ustanovených podmienok)
  5. V časti C 5. bode sa uvedený údaj vypĺňa len ak verejný funkcionár počas výkonu verejnej funkcie (okrem inej) vykonáva ďalšie funkcie v štátnom orgáne, orgáne územnej samosprávy, v orgáne právnickej osoby, ktorá vykonáva podnikateľskú činnosť alebo v orgáne inej právnickej osoby. Ak vykonáva verejný funkcionár viac týchto profesií, vyplní túto stranu viacnásobne (ak sa údaje nezmestia do uvedenej kolónky)
  6. Časť C 6. bod musí zohľadňovať všetky príjmy, ktoré verejnému funkcionárovi boli vyplatené za vykazované obdobie

1. príjmy z výkonu funkcie verejného funkcionára uvádzané v časti C 6. bode písm. a) sa členia na zdaniteľný (hrubý) príjem podliehajúci režimu dani z príjmu (písm. aa) a paušálne náhrady vyplatené v súvislosti s výkonom verejnej funkcie (písmeno ab),
2. príjmy z výkonu iných funkcií, zamestnaní alebo činností, ktorých verejný funkcionár pokračoval aj po ujatí sa funkcie verejného funkcionára uvádzané v časti C 6. bode písm. b) sa členia na zdaniteľný (hrubý) príjem podliehajúci režimu dani z príjmov (písm. ba) a paušálne náhrady pokiaľ sú z takejto funkcie vyplácané (písm. bb)
3. ďalšie príjmy neuvedené v písmenách a) a b) bez ohľadu na to, či podliehajú dani z príjmu sa členia na zdaniteľný (hrubý) príjem (písm. ca), t. z. súhrn všetkých takýchto príjmov a druh príjmu (písm. cb) s individuálnym popisom všetkých druhov takéhoto príjmu (napr. tantiémy, dividendy, výhra v lotérii a pod.).
   1. Časť C 7. bod upravuje priloženie kópie podaného daňového priznania k dani z príjmov fyzických osôb verejného funkcionára za predchádzajúci kalendárny rok alebo iný doklad potvrdzujúci sumu príjmov, ktoré získal za predchádzajúci kalendárny rok (napr. doklad od svojho zamestnávateľa ak tento vykonáva daňové priznanie za verejného funkcionára „Ročné zúčtovanie preddavkov za daň z príjmov fyzických osôb zo závislej činnosti“, resp. iný doklad osvedčujúci prijatie príjmov podľa časti C 6. bodu písm. a) až c) tohto oznámenia).
4. **Časť D**

Časť D verejný funkcionár vypĺňa za seba, manžela (manželku) a neplnoleté deti. Túto skutočnosť vyznačí prečiarknutím políčka verejný funkcionár, manžel (manželka), neplnoleté deti, ak s ním žijú v domácnosti.

Najprv vyplní údaje o sebe v postupnosti a uvedie

1. vlastníctvo nehnuteľnej veci – verejný funkcionár je povinný vyplniť všetky údaje bez ohľadu na počet tohto majetku

a) druh nehnuteľnej veci (napr. zastavaná plocha a nádvorie, rodinný dom, bytový dom, byt, nebytový priestor, garáž, stavebný pozemok, budova pre obchod a služby, priemyselná budova a sklad, stavba na individuálnu rekreáciu, orná pôda, vinica, chmeľnica, trvalý trávny porast, záhrady, ovocný sad, lesný pozemok, vodná plocha, rozostavané stavby, ak sú zapísané v katastri nehnuteľností, iné stavby a pod.) ,

b) katastrálne územie,

c) parcelné číslo,

d) číslo listu vlastníctva (LV),

e) výmera (m2),

f) rok nadobudnutia,

g) spôsob nadobudnutia (napr. kúpa, dedičstvo, vytvorené vlastnou činnosťou, bezodplatné nadobudnutie a pod.),

h) podiel (napr. %, BSM, 1/1 a pod.),

2. vlastníctvo hnuteľnej veci podľa druhu, ktorej zvyčajná hodnota je nad 10 000 eur (hodnota individuálne, nie súhrnom)

a) dopravný prostriedok (napr. osobné motorové vozidlo, nákladné vozidlo, motocykel, bicykel, lietadlo, jachta, helikoptéra, čln a pod.),

aa) továrenská značka,

ab) rok výroby ,

ac) rok nadobudnutia,

ad) spôsob nadobudnutia (napr. kúpa, dedičstvo, vytvorené vlastnou činnosťou bezodplatné nadobudnutie a pod.),

ae) podiel (napr. %, BSM, 1/1 a pod.),

b) umelecké dielo (napr. obraz, socha, plastika, keramika grafika, maľba, akvarel, drevorezba pod.)

ba) rok nadobudnutia,

bb) spôsob nadobudnutia (napr. kúpa, dedičstvo, vytvorené vlastnou činnosťou bezodplatné nadobudnutie a pod.),

bc) podiel (napr. %, BSM, 1/1 a pod.),

1. predmety z drahých kovov (napr. prsteň, náušnice, hodinky, drahé kamene a pod.)

ca) rok nadobudnutia,

cb) spôsob nadobudnutia (napr. kúpa, dedičstvo, vytvorené vlastnou činnosťou bezodplatné nadobudnutie a pod.),

cc) podiel (napr. %, BSM, 1/1 a pod.),

1. predmety zbierkovej a starožitnej povahy (napr. mince, známky, nábytok a pod.)

da) rok nadobudnutia,

db) spôsob nadobudnutia (napr. kúpa, dedičstvo, vytvorené vlastnou činnosťou, bezodplatné nadobudnutie a pod.)

dc) podiel (napr. %, BSM, 1/1 a pod.),

1. predmety slúžiace na športové, poľovnícke umelecké potreby (napr. športový čln, zbrane, hudobný nástroj a pod.)

ea) výrobná značka,

eb) rok výroby,

ec) rok nadobudnutia,

ed) spôsob nadobudnutia (napr. kúpa, dedičstvo, vytvorené vlastnou činnosťou, bezodplatné nadobudnutie a pod.),

ef) podiel (napr. % BSM, 1/1 a pod.),

1. zariadenie bytu, domu, slúžiace na prevádzku domácnosti

fa) rok nadobudnutia,

fb) spôsob nadobudnutia (napr. kúpa, dedičstvo, vytvorené vlastnou činnosťou, bezodplatné nadobudnutie a pod.),

fc) podiel (napr. BSM % 1/1 a pod.),

1. vlastníctvo majetkového práva alebo inej majetkovej hodnoty vrátane úspor podľa druhu, ktorých zvyčajná hodnota je nad 10 000 eur
2. akcie obchodnej spoločnosti, podiel v obchodnej spoločnosti, cenné papiere,

aa) obchodné meno spoločnosti/názov finančnej inštitúcie,

ab) dátum vzniku majetkového práva ,

ac) spôsob nadobudnutia (napr. kúpa, dedičstvo, vytvorené vlastnou činnosťou bezodplatné nadobudnutie a pod.),

ad) podiel (napr. %, BSM, 1/1 a pod.),

1. úspory (napr. bežný účet, vkladná knižka, hotovosť a pod.)

ba) obchodné meno spoločnosti/názov finančnej inštitúcie,

bb) dátum vzniku majetkového práva,

bc) podiel (napr. %, BSM, 1/1 a pod.)

1. poistenie (napr. životné poistenie, poistenie zodpovednosti za škodu a pod.)

ca) obchodné meno spoločnosti/názov finančnej inštitúcie,

cb) dátum vzniku majetkového práva,

cc) podiel (napr. %, BSM, 1/1 a pod.),

1. osobitné sporenie (napr. dôchodkové sporenie, podielový fond, investičný fond a pod.)

da)obchodné meno spoločnosti/názov finančnej inštitúcie,

db) dátum vzniku majetkového práva,

dc) podiel (napr. %, BSM, 1/1 a pod.)

1. právo duševného vlastníctva (napr. autorské právo, priemyselné práva licencia, obchodné meno, obchodná značka, ochranná známka, zlepšovanie návrhy a pod.)

ea) dátum vzniku majetkového práva,

eb) spôsob nadobudnutia (kúpa, dedičstvo, vytvorené vlastnou činnosťou bezodplatné nadobudnutie),

ec) podiel (napr. %, BSM, 1/1 a pod.),

1. pôžička tretej osobe

fa) identifikačné údaje fyzickej osoby, právnickej osoby,

fb) dátum vzniku majetkového práva ,

fc) podiel (napr. %, BSM, 1/1 a pod.),

4. existenciu záväzku podľa druhu, ktorého predmetom je peňažné plnenie vo zvyčajnej hodnote nad 10 000 eur

a) druh záväzku (napr. hypotekárny úver, spotrebný úver, stavebný úver, pôžička voči 3. osobe, leasing, exekúcia, záväzky zo zmluvy a pod.)

1. obchodné meno spoločnosti/názov finančnej inštitúcie/fyzická osoba
2. dátum vzniku záväzku,
3. podiel (napr. %, BSM, 1/1 a pod.),

5. užívanie nehnuteľnej veci inej fyzickej osoby alebo inej právnickej osoby (v hodnote užívania nad 4 000 eur od jednej osoby)

1. druh nehnuteľnej veci(napr. zastavaná plocha a nádvorie, rodinný dom, bytový dom, byt, nebytový priestor, garáž, stavebný pozemok, budova pre obchod a služby, priemyselná budova a sklad, stavba na individuálnu rekreáciu, orná pôda, vinica, chmeľnica, trvalý trávny porast, záhrady, ovocný sad, lesný pozemok, vodná plocha, rozostavané stavby, ak sú zapísané v katastri nehnuteľností, iné stavby a pod.),
2. katastrálne územie,
3. parcelné číslo,
4. číslo listu vlastníctva (LV),
5. výmera (m2),
6. rok začatia užívania nehnuteľnosti,
7. spôsob užívania (napr. nájomná zmluva, zmluva o ubytovaní, timesharingová zmluva, zmluva o výpožičke a pod.),

6. užívanie hnuteľnej veci inej fyzickej osoby alebo inej právnickej osoby (v hodnote užívania nad 4 000 eur od jednej osoby)

a) druh hnuteľnej veci,

1. typ dopravného prostriedku,
2. továrenská značka,
3. rok výroby,
4. rok začatia užívania,
5. spôsob užívania (napr. zmluva o užívaní, nájomná zmluva, zmluva o výpožičke a pod.).

Užívaním sa rozumie získaný prospech, za ktorý by za iných okolností musel verejný funkcionár vynaložiť finančné prostriedky.

***Oznámenia podľa 6. bodu sa netýkajú údajov o manželovi (manželke) a neplnoletých deťoch.***

7. Prijaté dary alebo iné výhody

1. druh daru (popis daru alebo inej výhody)
2. dátum prijatia daru/inej výhody,
3. prijaté od (identifikácia fyzickej osoby alebo právnickej osoby)
4. podiel

***Oznámenia podľa 7. bodu sa netýkajú údajov o manželovi/manželke a neplnoletých deťoch.***

Rovnakým spôsobom verejný funkcionár vyplní údaje o manželovi (manželke) a neplnoletých deťoch, ktoré s ním žijú v domácnosti. Na tento účel použije samostatnú stranu. V prípade, že rodinní príslušníci nevlastnia žiadny majetok (nehnuteľný ani hnuteľný), je potrebné vyplniť údaje v záhlaví a príslušnú stranu ponechať čistú (nevyplnenú).

Na záver verejný funkcionár označí čísla strán, celkový počet strán, a tlačivo podpíše.

1. Príloha 2 znie:

Príloha č. 2 k ústavnému zákonu č. 357/2004 Z. z. v znení zákona č...../2014 Z. z.

**Vzor oznámenia verejného funkcionára po skončení výkonu verejnej funkcie (po uplynutí jedného roka)**



Čl. II

Tento ústavný zákon nadobúda účinnosť 1. januára 2015.